**16. I 17. LIPNJA -TREĆI ŽUPANIJSKI SIMPOZIJ O RANOJ INTERVENCIJI U DJETINJSTVU-„OBITELJ I DIJETE S TEŠKOĆAMA U RAZVOJU U UBRZANOM DRUŠTVU - IDEMO LI U KORAK S PROMJENAMA?**

**Dnevni Centar za rehabilitaciju Veruda – Pula u sklopu europskog projekta “Rana podrška i rehabilitacija djeci s razvojnim rizicima i teškoćama u razvoju – Zajedno rastimo sigurnije” 16. i 17. lipnja 2023. godine u hotelu Neptun na Brijunima organizira treći županijski simpozij o ranoj intervenciji u djetinjstvu pod nazivom “Obitelj i dijete s teškoćama u razvoju u ubrzanom društvu – idemo li u korak s promjenama?”**

**Organiziranjem Trećeg simpozija o ranoj intervenciji u djetinjstvu doprinosi se ostvarenju cilja pružanja podrške procesu deinstitucionalizacije i podizanja svijesti javnosti o važnosti socijalne sigurnosti djece s teškoćama u razvoju na načina da se senzibilizira javnost o važnosti uključivanja pripadnika ciljanih skupina u život zajednice te dovodi do promjene stavova javnosti o statusu ranjivih skupina kao punopravnih članova društva.**

**Promicanje prava ranjivih skupina rezultirat će osim uključivanja u život zajednice, optimalnim rastom i razvojem djeteta u skladu s njegovim potrebama i interesima.**

**Grad Pula partner je Dnevnom centru za rehabilitaciju Veruda – Pula na projektu „Rana podrška i rehabilitacija djeci s razvojnim rizicima i teškoćama u razvoju – Zajedno rastimo sigurnije“ koji, u iznosu od 246.612,29 eura, u cijelosti financira Europski socijalni fond (ESF), kroz Integrirana teritorijalna ulaganja za Urbano područje Pula.**

**09.06.2023**